**Návod na osadenie a používanie vodomernej šachty**

***Výrobca:*** *ZSN s.r.o.*

***Prípadné otázky:****+421948242790*

**! UPOZORNENIE !**

Výrobca nezodpovedá za škody a vady na tovare spôsobené postupom, ktorý nie je v súlade s týmto návodom.

Celú montáž a zapojenie VŠ je kupujúci povinný kompletne zdokumentovať pomocou fotiek a archivovať počas celej záručnej doby, aby sa v prípade reklamácie z akéhokoľvek dôvodu, mohli vylúčiť poškodenia spôsobené nevhodným postupom montáže. Výrobca nenesie zodpovednosť za poškodenie výrobku spôsobené vyššou mocou (napr.- erózia pôdy, záplavy, stúpnutie hladiny spodnej vody, zemetrasenie atď.).

Šachtu neobsýpajte stavebným odpadom, zeminou z výkopu ani štrkopieskom!

1. **Poloha vodomernej šachty**

Vodomernú šachtu(ďalej len VŠ) je potrebné situovať tak, aby vzdialenosť od najbližšej budovy bola minimálne 1m.

1. **Výkop pre osadenie**

Výkop musí byť väčší minimálne o 25 cm ako Vami zvolená VŠ. Pri VŠ s priemerom do 1,25m stačí lôžko vysypať jemným štrkom ktorý nezadržiava vodu a udusať ho. Pri väčších priemeroch je nutné na lôžko usadiť železobetónovú platňu o hrúbke minimálne 10 cm. Šachtu vždy osádzajte s  poklopom revízneho vstupu. **Toto je všeobecný postup** a treba ho kombinovať s ďalšími postupmi podľa podložia, do ktorého budete VŠ usádzať.

1. **Montáž podľa druhu podložia**

**Suché podložie s dobrou schopnosťou absorpcie vody**

Pri tomto druhu montáže sa postup zhoduje so všeobecným postupom a po osadení a zapojení všetkých technológií začnete pomaly obsýpať. Na obsyp je potrebné použiť jemný štrk frakcie 4/8 - 8/16 nezachytávajúci vodu. Na zásyp je potrebné využívať lomový štrk (nie riečny) Výška zásypu musí siahať približne 10 cm pod vrch revízneho vstupu.

**Suché podložie so zlou schopnosťou absorpcie vody (ílové)**

V tomto prípade je postup zhodný, jediný rozdiel je v tom, že do zásypu je nutné pridať drenáž s odvodom vody do trativodu (vsakovacej jamy).

**Montáž do mokrého podložia (v blízkosti potoka, s výskytom spodných vôd)**

Pri osadení VŠ do takéhoto podložia je nutné VŠ obetónovať minimálne 20 cm nad úroveň hladiny spodnej vody. Zvyšok zásypu opäť doplníte štrkom do výšky približne 10 cm pod úroveň revízneho vstupu. Taktiež je nutné do okolia VŠ uložiť drenážne potrubie vyvedené do trativodu (vsakovacej jamy).

**Montáž do nestabilného podložia (piesočné)**

V prípade montáže do takéhoto podložia, odporúčame VŠ kompletne obetónovať.

**Montáž s predĺžením revízneho otvoru**

Postupuje sa podľa Vami zvoleného postupu ( v závislosti od podložia) až do bodu, kedy sa dostanete na úroveň vrchu VŠ. V tomto bode je nutné navýšiť strop ľahčeným materiálom - ako napríklad tvrdený polystyrén, do výšky zhodnej s výškou predĺženia revízneho otvoru. Následne treba opäť dosypať štrk do výšky 10 cm pod vrch teraz už predĺženého revízneho otvoru.

1. **Úprava VŠ pre prejazd vozidlom**

Pokiaľ ste si vedomí, že VŠ bude situovaná v mieste kde hrozí prejazd vozidlom, je nutné nad VŠ usadiť roznášaciu železobetónovú platňu s hrúbkou min. 15 cm a presahom cez VŠ na každú stranu aspoň 30 cm.

**Zásady predávajúceho**

Plastový poklop slúži ako kryt vodomernej šachty v zabezpečenom priestore. Pokiaľ sa vodomerná šachta nachádza v priestore dosahu neoprávnených osôb vrátane detí, mala by byť opatrená uzamykateľným poklopom. **V žiadnom prípade nepoužívajte úplne neobsypanú vodomernú šachtu.** Jednotlivé úkony osadenia vykonajte podľa času im zodpovedajúcemu, na základe ich postupu osadenia.

**Záruka**

Ak nie je v objednávke a v priloženom záručnom liste uvedené inak, je záručná doba pri všetkých tovaroch 24 mesiacov. Záručná doba začína plynúť odo dňa prevzatia tovaru kupujúcim. Záruka sa nevzťahuje na bežné opotrebenie veci alebo jej časti spôsobené používaním, vady tovaru spôsobené používaním tovaru na iný účel, než je pre daný tovar obvyklé, vady tovaru spôsobené nedodržaním postupu v návode na inštaláciu tovaru, neodborným zásahom kupujúceho alebo tretej osoby a vadný tovar, pri ktorom nie je možné dokázať, že vady vznikli použitím vadného materiálu, najmä vady vzniknuté nesprávnym používaním, použitím nevhodných chemických prostriedkov a akýmikoľvek ďalšími príčinami bez zavinenia predávajúceho. Ak bol tovar dodaný v rozpore so zmluvou, predávajúci dodá kupujúcemu chýbajúce množstvo  tovaru, prípadne dodá kupujúcemu náhradný tovar v akosti a vyhotovení zodpovedajúcom objednanému tovaru. Reklamáciu je možné uplatniť a riešiť po predchádzajúcej dohode v mieste sídla predávajúceho.

**Kupujúci je povinný vyhotoviť:**

a) fotodokumentáciu reklamovaného tovaru

b) fotodokumentáciu postupu inštalácie tovaru podľa predávajúcim priloženého návodu na inštaláciu tovaru.

Ak predávajúci zistí, že reklamácia je neoprávnená, vady za ktoré by bol inak zodpovedný predávajúci, nahradí kupujúci predávajúcemu spolu s nákladmi, ktoré vznikli so zistením neoprávnenosti reklamácie.